Page:Peter Pickup and Tammie Treddles, or, The new patent thief catcher (2).pdf/5

 5 a bit o' shuffing he lets him sec't. Tammie lucks at it, an', burstin' into a lauch, he says, " that ticket says partin's taes." "Partin's taes be hang't!” says Peter," the fule canna read. I ken fine what it's, its a chappin' bowl,” an' he haun'd the wife ane, wha gaed awa miscawin' Peter for everything that was bad and telling him tae gang awa hame, an' gang ta the schule an learn ta read. Well it was true enouch the ticket said partin's taes; the frien, ye see, that wrote the tickets had dune't ta get a rise out o' Peter. Weel, there was a'e day Peter gaed into Glasgow to buy a stock o' guids, when he, unfortunately, fell on the fuddle, and spent a' his bawbees. Next day he took a dauner thro' the toon, an when gaun up the Gallowgate he slippit into a public hoose, keepit by a chap that consider't himsel to be ahoot as sharp as twa folk, tae hae a licht ta his pipe; weel, he wauket up the lobby an intil the news-room, an he saw that there wasna a creature in't but himsel, so when he had lichtet his pipe, he turnt his back ta the fire, and luckin' roon the room he saw a nice weather glass hingin' up again the wa. His een glisten't as he lucket at it, an his heart lifted up, as folks usually dae when they fin onything worth while. Takin the weather glass doon, an pittin it under his oxter, he waukct awa doon the lobby quit composed, and just when he was passing the bar window the landlord got his e'e on him, and crics out in a rage, “I'm sure I telt you curst hawkers mony a time that I'll no hae ye coming aboot